భోపాల్ : అనారోగ్యంతో వైద్యం చేయించుకునేందుకు ప్రభుత్వ ఆసుపత్రికి వచ్చిన 70 ఏళ్ల ఓ వృద్ధురాలిని వీధికుక్కలు లాక్కెళ్లిపోయి పీక్కు తిన్న దారుణ ఘటన మధ్యప్రదేశ్ రాష్ట్రంలోని రాజ్ ఘఢ్ ప్రభుత్వ ఆసుపత్రి ఆవరణలో జరిగింది. బిస్మిల్లాబాయి అనే 70 ఏళ్ల వృద్ధురాలు అనారోగ్యం పాలై చికిత్స చేయించుకుందామని రాజ్ ఘడ్ ప్రభుత్వ ఆసుపత్రికి ఈ నెల 22వతేదీన వచ్చింది. చికిత్స చేయించుకుంటూ వృద్ధురాలు తప్పిపోయి ఆసుపత్రి వెనుక ఆవరణలోకి వెళ్లింది. అంతే అక్కడ మాటు వేసిన వీధికుక్కలు ఒక్కసారిగా వృద్ధురాలిపై దాడి చేసి కరచి ఆమెను ఏడు అడుగుల దూరం లాక్కెళ్లి చంపి తిన్నాయి. తలతో పాటు శరీరం పైభాగం ముక్కలు మిగిలాయి. ఈ దారుణాన్ని చూసిన పారిశుద్ధ్య కార్మికులు విషయాన్ని పోలీసులకు ఫిర్యాదు చేశారు. వృద్ధురాలిని కుక్కలు లాక్కెళ్లి చంపి తిన్నాయని కొత్వాలీ పోలీసు స్టేషను ఇన్ చార్జి ముఖేష్ గౌర్ చెప్పారు. కాగా ఆసుపత్రి నుంచి వృద్ధురాలు అదృశ్యమైన ఘటనను తాము చూడలేదని ప్రభుత్వ ఆసుపత్రి వైద్యులు అంటున్నారు. వృద్ధురాలిని కుక్కలు చంపి తిన్న ఘటన మధ్యప్రదేశ్ రాష్ట్రంలో సంచలనం రేపింది.
bhopal : anaarogyamtho vaidyam cheyinchukunenduku prabhutva aasupatriki vachina 70 ella oo vruddhuraalini veedhikukkalu lakkellipoyi peekku tinna daaruna ghatana madhyapradesh rashtramloni raj ghath prabhutva aasupatri aavaranalo jarigindi. bismillabai ane 70 ella vruddhuraalu anarogyam paalai chikitsa cheyinchukundamani raj ghad prabhutva aasupatriki ee nela 22vateedeena vachindi. chikitsa cheyinchukuntu vruddhuraalu tappipoyi aasupatri venuka aavaranaloki vellindi. anthe akkada maatu vesina veedhikukkalu okkasariga vruddhuraalipai daadi chesi karachi aamenu edu adugula dooram lakkelli champi tinnayi. talatho paatu sareeram paibhagam mukkalu migilai. ee daarunaanni chusina paarisuddhya kaarmikulu vishayaanni polisulaku firyaadu chesaru. vruddhuraalini kukkalu lakkelli champi tinnayani kotwali polisu stationu in charji mukhesh gaur cheppaaru. kaga aasupatri nunchi vruddhuraalu adrusyamaina ghatananu taamu chudaledani prabhutva aasupatri vaidyulu antunnaru. vruddhuraalini kukkalu champi tinna ghatana madhyapradesh rashtramlo sanchalanam repindi.